Source: https://www.slov-lex.sk/pravne-predpisy/SK/ZZ/1994/196/20071001.html
Timestamp: 2020-01-26 20:05:05+00:00
Document Index: 8336824

Matched Legal Cases: ['§ 6', '§ 19', '§ 5', '§ 5', '§ 25', '§ 21']

Domov mládeže sa zriaďuje alebo zrušuje podľa osobitného predpisu.1)
Riaditeľ domova mládeže, ktorý je právnickou osobou, a riaditeľ školy, ktorej súčasťou je domov mládeže, pri ustanovovaní ďalších vedúcich pedagogických zamestnancov postupujú podľa osobitného predpisu.3a)
Riaditeľ zriaďuje svoje poradné orgány.
O prijatí žiaka do domova mládeže rozhoduje riaditeľ5) na základe žiadosti, ktorú podáva zákonný zástupca žiaka alebo žiak, ak je starší ako 18 rokov. Prijatie platí na jeden školský rok.
Ubytovanie a stravovanie zabezpečuje domov mládeže žiakom počas školského roka okrem školských prázdnin. Ubytovanie počas školských prázdnin je možné len so súhlasom riaditeľa.
Výška mesačného príspevku určená podľa odseku 2 môže byť 0 až 200 Sk na jedného žiaka, ak rodič alebo iná osoba, ktorá má voči žiakovi vyživovaciu povinnosť, predloží riaditeľovi rozhodnutie o pomoci v hmotnej núdzi podľa osobitného predpisu.6b)
Výška úhrady za ubytovanie v domove mládeže zriadenom cirkvou, náboženskou spoločnosťou, právnickou osobou alebo fyzickou osobou sa určí na základe vzájomnej dohody.7)
V domove mládeže sa zabezpečuje ubytovaným žiakom celodenné stravovanie podľa osobitného predpisu.8)
Základnou organizačnou jednotkou výchovno-vzdelávacej práce so žiakmi v domove mládeže je výchovná skupina. Výchovnú skupinu tvorí najviac 30 žiakov.
Pracovnú pohotovosť v domove mládeže vykonávajú vychovávatelia mimo určeného pracovného času od 22.00 h do 6.00 h za náhradu podľa osobitného predpisu9). Ak pracovnú pohotovosť nemôžu vykonávať vychovávatelia, vykonávanie nočnej práce v domove mládeže zabezpečí riaditeľ pomocnými vychovávateľmi. Počet vychovávateľov alebo pomocných vychovávateľov sa určí tak, že na každých 120 ubytovaných žiakov v domove mládeže sa musí určiť jeden vychovávateľ.
Pri návšteve verejných kúpalísk a pri kúpaní vo voľnej prírode, ktoré organizuje domov mládeže, môžu žiaci vstupovať do vody tam, kde je kúpanie povolené, po skupinách, pričom skupina nemôže mať viac ako 10 žiakov. Pri tejto činnosti musí byť zabezpečený dozor pedagogickým zamestnancom, ktorý má na to odbornú spôsobilosť, alebo plavčíkom.
Ustanovenie § 6 ods. 2 a 3 v znení účinnom od 1. októbra 2007 sa prvýkrát použije na príspevok za mesiac november 2007.
§ 19 a 23 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov.
§ 5 ods. 1 písm. t) nariadenia vlády Slovenskej republiky č. 238/2004 Z. z. o rozsahu vyučovacej činnosti a výchovnej činnosti pedagogických zamestnancov.
§ 5 ods. 6 písm. a) zákona č. 596/2003 Z. z.
§ 25 ods. 4 zákona č. 599/2003 Z. z. o pomoci v hmotnej núdzi a o zmene a doplnení niektorých zákonov.
Vyhláška Ministerstva školstva Slovenskej republiky č. 366/2007 Z. z. o podrobnostiach o činnosti a prevádzke zariadení školského stravovania.
§ 21 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov.